
El desallotjament de l'Hamsa i l'Euskal Jai durant el mes d'agost d'enguany no sembla casual. Es tractava de dos espais autònoms i autogestionats emblemàtics. La destrucció d'aquest projectes s'havia de fer sense massa testimonis ni repercusions polítiques , 


D ANYS D'OKUPACIÓ. D ANYS DE CREACIÓ D'UN REFERENT CULTURAL A IRUNEA 


Fbxisme AMB IMPUNITAT 


Assalt policial orquestrat per l'ajuntament d'Upn amb centenars d'agents antiavalots 

L'Euskal Jai d'Irunea lluita des del centre social i des del 
carrer per intentar impedir la destrucció del projecte 

Manifestacions continues amb duríssimes càrregues. 6 persones reokupen l'edifici per resistir-hi 


Irunea/ Euskal Herria.- «Des de quarts de set 
de dilluns 16 un gran desplegament de les 
diverses policies que operen a Nafarroa 
(Policia Nacional, Foral i Local) va prendre el 
Casc Antic per tal d'efectuar el desallotja¬ 
ment del Gaztetxe d'Irunea, l'Euskal Jai. 
Aquesta acció, que es va començar a preveure 
just abans dels passats Sanfermines, no va 
agafar per sorpresa les persones que s'hi 
trobaven dins, que van poder arribar als seus 


llocs de resistència. Les mostres de suport del 
barri no s'han fet esperar, i ben aviat es con¬ 
centrava gent per tal de donar suport a la 
resistència dins, intentant impedir que les 
màquines d'enderrocs arribessin al barri. La 
policia, en tot moment va mantenir una acti¬ 
tud agressiva amb la gent, practicant algunes 
càrregues, provocant ferits i practicant una 
detenció entre la gent que havia pujat a la 
màquina excavadora. Poc a poc anaven 


detenint la gent que estava entubada en 
ciment, el primer grup de persones al que 
podien accedir, mentre que amb l'ajut d'una 
gran grúa van arribar fins la teulada i van 
començar a enderrocar l'edifici. A les 8 del 
matí ja es podien sentir les cassolades que el 
veïnat organitzava en protesta per l'estat de 
setge i contra el desallotjament de l'Euskal Jai. 
Tot just van començar a prendre posicions, la 
policia va poder agafar l'aigua i el menjar que 
tenien les resistents. A mig matí la indignació 
del barri era ja palesa, la vibració de l'enderroc 
il·legal, a banda de posar en greu perill la vida 
de les persones que resistien, feia vibrar de 
manera perillosa les cases del voltant, provo¬ 
cant algunes esquerdes. Mentre anaven 
enrunant l'Euskal Jai, anaven descobrint els 
diversos búnquers que hi havia preparats per 
allotjar gent. A mesura que anaven treien la 
gent de les seves posicions eren conduïdes a 
les dependències de la policia municipal. Fora, 
les càrregues de les diferents policies van ser 
contínues i brutals, practicant nombroses 
detencions en diferents punts del barri. 

En cap moment van servir els intents de 
mediació de l'advocat ni de la gent encar¬ 
regada de fer pública la veu de les persones 
que resistien, i en cap moment van deixar 
entrar el personal de SOS Navarra ni tan sols 
van deixar actuar els bombers, tal com es 
demanava des dels llocs de resistència veient 
la increïble brutalitat organitzada per la 
màquina excavadora que poc a poc s'anava 
menjant l'edifici. Si no hagués estat per la tant 
demostrada (no només en aquest, sinó en els 


3 anteriors intents de desallotjament) soli¬ 
daritat veïnal, la gent en resistència s'hagués 
quedat sense menjar i aigua tot el dia sencer. 
A les 7 de la tarda estava convocada una 
manifestació en la que s'hi van concentrar 
unes 1500 persones. Manifestació que va 
trencar la policia amb diverses càrregues bru¬ 
tals, pilotes de goma i pots de fum, i detenint 
una vintena de persones. D'altra banda el 
silenciament mediàtic ha estat enorme. Tot i 
la gravetat dels fets cap agència de notícies, 
televisió ni diari convencional es van fer 
ressò de la notícia fins ben entrada la nit. 
Queda clar que a Euskal Herria hi ha moltes 
coses de què no es pot ni parlar. 
Desallotjament i reokupació 
El matí del 17 d'agost, després d'una llarga nit 
de pressions i coaccions, les 6 persones que 
continuaven penjades a la teulada i tancades 
als búnquers varen ser finalment detingudes i 
desallotjades. Paral·lelament als carrers de la 
ciutat es produïen enfrontaments i agressions 
policials. Les convocatòries eren múltiples, 
amb assemblees, reunions, cassolades i con¬ 
centracions davant d'institucions públiques i 
privades responsables del desallotjament. 
Però a mitja tarda del 17 d'agost reapareixia la 
so rpresa per totho m, 6 perso nes havien aco n - 
seguit reokupar l'Euskal Jai i es trobaven al 
capdamunt de l'estructura del frontó. La 
resistència continua amb la convocatòria 
d'una nova manifestació a última hora de la 
tarda. Fan una crida a tothom perquè vagi cap 
a la ciutat, ja que durant tota la setmana hi 
continuaran els actes de resistència. 



Q uatre persones resistint a la teulada de l'Euskal Jai. Policies encaputxats i excavadora actuant. 


Agressió nazi a joves a la vila de Gràcia 


Ingressat un jove en 
estat greu per una 

agressió feixista a Gràcia 


Vila de Gràcia.- «La matinada de diumenge 
un grup de joves neo-nazis, coneguts a 
Barcelona des de fa anys, es trobava 
increpant els vianants del carrer Gran de 
Gràcia fins que en un moment donat van 
començar a perseguir un grup de joves que 
caminava pel carrer i van agredir-los. Poc 
després es va presentar un cotxe de la poli¬ 
cia municipal que va provocar la fugida dels 
nazis. En una batuda posterior, efectius de la 
Policia Nacional van detenir un total de 8 
nazis. Un dels joves atacats va resultar ferit 
de gravetat mitjançant un puny americà amb 
un punxó incorporat, que va ser trobat pels 
voltants de la baralla. La víctima, que va ser 
ingressada en estat molt greu a l'Hospital de 
la Vall d'Hebrón, va patir durant el trasllat en 
ambulància un accident vascular al cervell i, 
segons els metges que el van atendre, fins 
que no recuperi la consciència no es podrà 
evaluar les seqüeles que li poden quedar. 

Per la tarda de diumenge es va convocar una 
cercavila en la que es van arribar a concen¬ 
trar unes 80 persones. Va sortir de la plaça 
del Nord i va anar recorrent diversos carrers 
del barri cridant diverses consignes antifei¬ 


xistes i portant dues pancartes en les que es 
podia llegir "Ninguna agresión sin respuesta. 
Antifascismo siempre" i una altra "Los nazis 
han apuhalado a un chico en el barrio. 
Venganza''. En un moment de la marxa van 
coincidir amb el correfoc programat de les 
festes majors on s'hi van unir per protestar 
contra l'agressió feixista. Un cop acabat el 
correfoc es va pujar a llegir un comunicat a 
l'escenari que va ser aplaudit pels veïns i 
veïnes que van poder escoltar-lo. 

Avui dilluns 16 d'agost s'ha fet una roda de 
premsa a la seu del districte efectuada per 
les diverses associacions que organitzen les 
festes majors del barri per comunicar als 
responsables polítics que no es tracta d'una 
baralla entre bandes de joves, sinó que es 
tracta d'una agressió feixista i per protestar 
per l'estat de setge en que es troba el barri 
arrel d'aquest fet. Els polítics estaven més 
preocupats perquè no hi hagués una guerra 
oberta que per l'estat de salut del noi hospi¬ 
talitzat. A hores d'ara el seu caràcter encara 
és reservat, no ha pugut recuperar la cons¬ 
ciència i encara es troba en estat de coma.» 

Contra-lnfos 16/ 8/ 04 

La plaça del Castillo plena de gent abans de començar la manifestació en suport a l'Euskal Jai. Càrregues policials al carrer N avarreria. 


Es pot seguir el 
desallotjament per 
la ràdio Eguzki Irratia 
a través d'internet 

http:/ / www.eguzki.net 

M IRA TAMBÉ 

http y / www.euskaljaigaztetxea.net 
http:/ / euskalherria.indymedia.org 
Per solidaritzar-te amb el Gaztetxe pots 
enviar mails a o trucar a l'Ajuntament (sug- 
erencias@ayto-pamplona.es) al 948420100 
També pots expressar el teu rebuig a l'em¬ 
presa d'enderrocs Decota S.A. (www.deco- 
ta.com), que té dos seus a Barcelona: Cl 
Balmes, 111, 2°- 2 a -, Tel. i Fax 93323 04 10 i Cl 
Aribau 168 1? E,Tel. 93 390 7120. 


10 ANYS DE CENTRE SOCIAL AUTO GESTIÓ NAT 

Un frontó amb gairebé 
un segle d'arrelada història 

Irunea/ Euskal Herria.- "1977, l'empresa Euskaljai S.A. va decidir tancar el frontó amb gairebé un 
segle d'història per obrir un altre trinquet, el Euskal Jai Berri d'Huarte; és en aquests moments 
quan comença una disputa entre aquesta empresa i l'Ajuntament d'Iruhea, ja que aquest últim 
per aquell temps volia comprar el trinquet amb l'objectiu de que continués complint la mateixa 
funció; és més, al 1988 l'empresa decideix enderrocar la coberta del frontó i les graderies, amb 
l'objectiu d'accelerar el seu deteriorament i provocar una declaració de "edifici en ruïnes", per 
així poder executar els seus objectius especulatius. Més concretament, als voltants del 1993 
l'empresa Euskaljai SA. i Saide (propietària del solar que ocupa la Escuela Navarra de Teatro) 
elaboraren un projecte especulatiu de construcció de vivendes en aquests solars. 

És d'aquesta manera que durant el maig de 1994, després de que l'antic Euskal Jai hagués pas¬ 
sat 17 anys en runes, servint com a refugi per les rates i picadero pels joves heroïnòmans, és 


okupat per la Iruneko Gazte Asanblada (I.G.A.), és a dir l'Assemblea de Joves d'Iruhea. Durant 
els intents de desallotjament d'aquests joves, s'ha d'explicar que la policia (amb el suport lògic 
de l'ajuntament i l'empresa) va destrossar tot l'immoble (el que en temps va ésser un escola de 
pilota basca), tirant parets, destrossant l'instalació elèctrica, destrossant el sostre, etc., però el 
que més crida l'atenció son els enormes forats que es van obrir al terra del trinquet; tot això 
només amb l'únic objectiu d'inutilitzar l'espai, ja que dubtem de l'interés de l'empresa en el 
frontó, eren els diners que en puguessin treure amb el que estaven realment interessats. 
Durant els 10 anys següents el trinquet continuà viu com a Gaztetxe d'Iruhea. S'ha recuper¬ 
at el frontó (pintant-lo, construint un sostre nou, llum, terra de poliesportiu) amb una obra 
que va suposar la major inversió del centre social, però que va ser molt ben aprofitada. Ara, 
a més de jugar a pilota, es pot jugar també a futbo I i a bàsquet després d'haver co ntruït cis¬ 
telles i porteries. En el que fa anys va ser l'escola de pilota, la gazte asamblada hi fet una 
taberna i un menjador popular vegetarià de dilluns a dissabte; al primer pis de l'edifici hi ha 
cinema tots els diumenges gratuïtament, també hi ha una distribuidora alternativa, una sala 
de serigrafia i un estudi de fotografia; però sobretot, aquest espai serveix com a punt de 
trobada i reunions, no només de col·lectius populars, sinó que també dels joves d'Iruhea. 
Tot això és gestionat des d'una assemblea de la que tothom que ho desitgi pot formar part." 

Iruneko Gazte Asanblada 18/ 7/ 04 


Actes de suport a l'Hamsa 

Hostafrancs/ Barcelona.- La lluita en defensa 
de l'Hamsa i per denunciar els responsables 
polítics del desallotjament del centre social 
no s'ha acabat. Durant les festes majors de 
Sants hi haurà dues convocatòries importants 
per donar resposta a aquest assalt policialque 
ha destruït un dels espais alliberats de la ciu¬ 
tat. La primera de les convocatòries serà el 
divendres 20 d'agost a les 19h a la Casa del M ig 
(Parc de l'Espanya Industrial) per tal de fer un 
boicot del pregó oficial de l'ajuntament. La 
següent convocatòria serà la manifestació 
convocada pel dijous 26 d'agost a les 19h a la 
plaça Osca, al costat de la plaça de Sants. 

Contra-lnfos 16/ 8/ 04 


Divendres20 d'agost a les 19h a la casa del mig 

Boicot al pregó oficial 

Dijous26 d'agost a les 19h a la plaça Osca 

Manifestació contra la 
precarietat i en defensa 
del centre social Hamsa 


Desallotjament mafiós a Sants 

Sants/ Barcelona.- Un grup de sis matons contrac¬ 
tats va desallotjar el passat dijous una vivenda a 
Sants. La vivenda, situada al carrer Premià, havia 
estat okupada feia tot just uns dies, poc després que 
fos expropiada. La immobiliària GESA, que n'és la 
propietària, no va interposar cap denúncia ni va anar 
a parlar amb els okupants. Un dia cap a les nou del 
matí aquests es van adonar que un grup rondava la 
vivenda i hi intentava entrar. En no poder tombar la 
porta ni accedir-hi per les finestres el grup d'operaris 
va accedir a unes obres del carrer Watt i va fer un 
forat en una paret de la casa pel qual van accedir a 
l'interior. Un cop dins van fer fora de males maneres 
les quatre persones que hi havia dins. 

Contra-lnfos 16/ 8/ 04 


Perquè s'oculten dades des de 
la Jefatura Superior de Policia? 


Vila de Gràcia.- «D'aquests fets se n'han 
derivat tota una sèrie d'informacions o 
desinformacions a partir de fonts policials 
que creiem que s'han d'analitzar. 

-En aquest cas des de la Jefatura Superior de 
Policia no es qualifica al jove agredit d'oku- 
pa, quan és evident tant pel testimoni dels 
seus companys com per les explicacions de 
diversos veins que es tracta d'un noi que viu 
a una casa okupada de Gràcia i participa 
d'activitats d'aquest col·lectiu. 

-En diverses ocasions des de la Jefatura es va 
informar que l'arma utilitzada per atacar el 
noi okupa agredit i hospitalitzat era un 
ganivet. Es tractava d'una informació falsa, ja 
que es tractava segons figura al propi atestat 
d'un puny americà amb un garfi. 

-També s'informa des de la Jefatura que cap 
dels joves neo-nazis detinguts tenia 
antecedents. Aquest informació és més 
qüestionable. Segons diversos testimonis 
que varen poder veure als agressors, els 
varen reconèixer com a membres d'un 
conegut grup feixista que actua habitual¬ 
ment al barri de La Sagrera i que té en el seu 
currículum alguns fets ja apareguts en els 


mitjans de comunicació en altres ocasions, 
com ara l'apunyalament de diverses person¬ 
es amb ganivetades a les cuixes i al cul a ini¬ 
cis de l'any passat. Fins i tot un dels joves 
havia estat ingressat a la presó recentment 
per altres agressions. 

-També diversos testimonis asseguren haver 
vist policies de paisà identificant els mem¬ 
bres d'aquest grup de neonazis poques hores 
abans de l'agressió mentre els escorcollaven 
el vehicle amb el que s'havien desplaçat a 
gràcia. Al vehicle hi varen trobar diverses 
armes, com pals i cadenes que no varen ser 
requisades i amb les que poc després es 
realitzaria l'agressió. Els joves tan sols varen 
ser identificats. Un veí del barri assegura 
haver escoltat els agents dirigint-se cap els 
joves neo-nazis: "Sabemos a lo que haveis 
venido, os vamos a tener controlados". 
Aquestes dades no poden passar per alt, ja 
que modifiquen el sentit de tot el succeït al 
barri de Gràcia durant el dia d'ahir, així com 
la gravetat de la premeditació i organització 
de l'agressió al jove okupa.» 

Liberinfo 16/ 8/ 04 


Discursos amables i realitats repressives 

Vila de Gràcia.- El neo-autoritarisme bonrotllista, una recent definició de l'acció municipal 
sostinguda per l'ajuntament de Barcelona ha esclatat a les mans dels responsables del districte 
de Gràcia en plena Festa Major. Mentre el discurs oficial del civisme i el respecte s'estén per 
balcons i places a través de grans cartells, l'aplicació del toc de queda mitjançant la violència 
i la intimidació es fa patent a les places a partir de les quatre de la matinada. El cos d'antiaval- 
ots de la guàrdia urbana, un grupuscle de personatges de l'ultradreta i de repressors profes¬ 
sionals comandat per l'intendent Vilanova, un individu sàdic conegut per les seves múltiples 
intervencions d'ultraviolència, ocupa places com la Virreina, el Diamant o el Sol a cop de porra, 
provocant ferides i lesions a tort i a dret. Mentrestant, des de casa i a través del telèfon mòbil 
el regidor Ricard M artínez pregunta als seus cadells si ja s'ha fet el silenci al barri. Li contesten 
que sí, però que no els hi preguntin com: "feina ben feta i sense donar explicacions". 

Pregó enmig d'un munt de protestes 

El dissabte a la tarda s'iniciava la setmana amb la lectura del pregó oficial a càrrec del presi¬ 
dent dels cinemes Verdi i de les patums polítiques de tot el ventall del plenari: Ricard 
Martínez (ERC),Ferran Mascarell (PSC), MagdaOranich (CiU),Josep M.Sala (PSC),Jordi Cornet 
(PP) i d'altres més anònims. La plaça de Rius i Taulet, sota el balcó del districte on eren els 
polítics per fer-se la foto, era plena de pancartes, cartells i reivindicacions. Una manifest sig¬ 
nat per l'Assemblea de Barri de Gràcia que va ser llegit mitjançant un megàfon i des del cap¬ 
damunt d'un andami amb el lema "Això no és Fòrum", feia un extens repàs denunciant les 
falses "proximitats" dels polítics amb les problemàtiques del barri: des de botiguers arruïnats 
i jubilats marginalitzats fins a okupes desallotjats i joves represaliats. També es detallaven els 
escandalosos "silencis" del districte davant palpables mancances i injustícies. A la plaça també 
hi hagué pancartes de l'Assemblea de Resistències al Fòrum, una altra en suport als presos i 
preses polítiques, i banderoles per exigir l'absolució dels tres joves de Gràcia imputats inicial¬ 
ment en un procésa l'Audiència Nacional. Contra-lnfos 16/ 8/ 04 

























La lluita del poble de Palestina 


Vbnat contra l'especulació 


ES PREVEU QUE SIGUIN 7000 ELS VAGUISTES AL LLARG D'AQUESTA SETMANA 

Ja són més de 2000 els presos 
palestins en vaga de fam indefinida 


Palestina.- El passat diumenge dia 15 d'Agost 
un grup de 1500 presos palestins van 
començar una vaga de fam "a mort". Aquesta 
protesta es va iniciara lespresonsde Nafha, 
Eixel i Hadarim per part dels "presos de 
seguretat". Són 1500 dels 3800 "presos de 
seguretat" que té l'estat israelí. Aquests, són 
els acusats de posar en perill la seguretat de 
Testat i, per tant, són considerats terroristes 
i estan sota la legislatura criminal. 

Les reivindicacions, fins a 57, que fan els pre¬ 
sos són tals com poder tenir conexió tele¬ 
fònica, veure als familiars sense que hi hagi 
una mampara de vidre entremig, restringir el 
número de registres sorpresa a les celdes en 
les que fan despullar als presos Íntegrament 
i que en alguns casos van amb pallisa inclosa 
o parar la massificació a les celdes, que en la 
majoria dels casos arriba a vuit presos. Val a 
dir, però, que la majoria d'aquestes deman¬ 
des no són gratuïtes, sinó que eren una real¬ 
itat just fa un any fins que es va nombrar a 
Yaacov Ganot com a responsables del Servei 
de Presons d'Israel. Totes aquestes mesures 


Zu era/ Saragossa.- «Després de Banys sotmès 
al règim F.I.E.S., el Roberto ha estat progressat 
al 2n Grau penitenciari i traslladat del búnker 
de la presó de Huelva a la presó de Zuera 
(Saragossa). La raó que ha propiciat aquesta 
progressió és el llarg període que Roberto 
portava del que a nivell penitenciari anome¬ 
nen "bona conducta", tot i que la veritable raó 
és que ja no podien amagar per més temps la 
brutal crueltat cap a la seva persona: dispersat 
a més de mil kilòmetres del seu lloc d'origen i 
del seu entorn familiar i afectiu, traslladat més 
de 40 cops per tot Testat en "cundas" 
(trasllats) especials i molt vigilat, ignorant el 
seu estat de salut -malalt de IVIH-, per la seva 
actitut de persona presa lluitadora i rebel cap 
a aquest sistema penitenciari criminal. 

Han estat molts anys de dura lluïta i de 
resistència però, tot i això, es troba molt ani¬ 
mat i tant física com psicològicament les 
seves condicions són tant òptimes com la 
seva situació de persona presa li ho permet. 


s'han pres amb el pretext de que les conex- 
ions amb l'exterior serveixen per "ordenar 
l'execució d'atemptats". 

La resposta del govern israelí a la vaga ha 
estat més ma dura: se'ls ha retirat venti¬ 
ladors, premsa, televisió i ràdios de les 
celdes, s'han anulat lesvisitesfinsa nou avis, 
s'ha confiscat tot el tabac i la tortura psi¬ 
cològica es practica tot cuinant tot tipus de 
menjar davant de les celdes dels vaguistes. 
S'ha anunicat que res d'això serà restablert 
un cop s'hagi finalitzar la vaga. Les declara¬ 
cions del ministre israelí de seguretat interi¬ 
or ho deixen ben clar: "no cedirem davant 
els terroristes, pel que a mi respecte poden 
fer vaga fins a morir de fam". 

A hores d'ara ja són 2000 els presos que 
secunden la vaga i es preveu que el proper 
dimecres 18 d'Agost i coincidint amb el dia 
del presoner palestí serà tota la comunitat 
de presos palestins, la comunitat de presos 
més gran del món, la que s'hi afegirà 
ascendint el nombre de vagistes a 7000. 

Contra-lnfos 17/ 8/ 04 


Ara la seva voluntat segueix sent la de ser tras¬ 
lladat a la presó Model de Barcelona, o a una 
presó de Catalunya, per tal de poder estar a 
prop de la seva gent de la que segueix allunyat. 
Recordem que la Direcció General de Serveis 
Penitenciaris i Rehabilitació (DGSPiR), de 
Catalunya sempre ha posat entrebancs per 
aconseguir que li sigui aplicat aquest dret 
contemplat en la seva pròpia llei peniten¬ 
ciària i en la tant gastada Constitució (igno¬ 
rant la seva vinculació familiar i social a 
Catalunya, en una clara actitut de complicitat 
amb la política d'hermetisme i extermini que 
aplica la Dirección General de Instituciones 
Penitenciarias); per tant, ara els nostres 
esforços se centren en aconseguir que sigui 
traslladat definitivament al nostre costat. 

És per això que a part de voler informar-vos 
de la seva situació actual, amb aquest comu¬ 
nicat també us volem demanar la vostra 
col·laboració per a denunciar als responsables 
d'aquesta nefasta realitat fent pressió a les 


Dejuni als terrenys de les 
casernes de Sant Andreu 
del Palomar denunciant la 
política de l'ajuntament 
que no compleix els seus 
compromisos 

Sant Andreu del Palomar- El passat dilluns a 
les 15h va començar un dejuni de tres dies 
realitzat per tres veïnes i un veï de la 
Plataforma Sant Andreu per les Casernes. Les 
antigues casernes van ser venudes pel 
Ministeri de Defensa a l'Ajuntament de 
Barcelona i al Consorci de la Zona Franca, 
consorci conegut per les seves obres especu¬ 
latives; temps enrera es va arribar a l'acord 
que la superfície, de gairebé 1000 metres 
quadrats es destinaria, en gran part, a habi¬ 
tatges de protecció oficial i, en menys grau, a 
equipaments públics. 

Recolzada pel col·lectiu format per 30 enti¬ 
tats, l'acció pretén denunciar la falta de 
transparència d'un projecte on el Pla 
Urbanístic contempla només el 50% dels 
1000 habitatges previstos, i denunciant 
tambe les "prioritats" de l'Ajuntament, 
interessat en la construcció d'una nova 
comissaria dels Mossos d'Escuadra, però on 
la prioritat del grup, que era un ambulatori, 
encara no està prevista, i en comptes de la 
construcció d'un col·legi "amb cara i ulls" 
s'estan preparant amd uns barracons "tem¬ 
porals". Ara, en aquests terrenys hi volen fer 
pisos privats i equipaments que no es corre¬ 
sponen amb les necessitats essencials de la 
zona de Sant Andreu. Així, durant tres dies a 
base d'aigua amb sucre, quatre persones 
faran un dejuni als mateixos terrenys, que 
han estat netejats i habilitats per les veïnes 
i veïns per l'ocasió. Sant Andreu per les 
Casernes ja va organitzar fa uns mesos una 
manifestació per aquest motiu, a la qual van 
assistir-hi 2.000 veïns, per denunciar la 
política urbanística dels quarters. 

Contra-lnfos 16/ 8/04 


seves seus per tal que d'un cop apliquin les 
seves lleis.» Desdedentro 16/8/04 

Que podem fer? 

Enviant-li les nostres mostres de solidaritat: 

ROBERTO B. CATRINO LÓPEZ 

C.P. de Zaragoza modulo 11 

Ctra. N 330 Km 539 

c.p. 50800 - Zaragoza 


Presos i preses en lluita 


«Roberto B.Catrino López fora del F.I.E.S.Ü» 


Fòrum: la gran impostura 


Imfunttat foucial 


Protesta contra la repressió policial a Andorra la Vella 


El Fòrum elsva fer passar fam 

El Fòrum deixa al 
carrer a 16 joves maoris 

Barcelona.- Un cop més es demostra que l'en¬ 
gany del Fòrum no te límits. En l'última de les 
actuacions estel·lars les víctimes de la 
hipocresia han estat uns joves d'entre 17 i 19 
anys maoris que havien estat convidats pel 
Fòrum al Festival Mundial de la Joventut. 
Aquests joves procedents d'entorns rurals de 
Nova Zelanda van arribar a Barcelona i des 
d'aquell moment el que semblava ser un 
somni es va convertir en malson. Per comen¬ 
çar, es van estar cinc hores sota el sol fins que 
se'ls va a acreditar i obrir les portes. Un cop a 
dins, la situació es complica. Allotjats en ten¬ 
des sense ventilació i pràcticament amunte¬ 
gats, no se'ls ha donat aigua embotellada en 
cap moment, pel que han sorgit problemes 
gastrointestinals a la majoria d'ells. I per supo - 
sat, tampoc cap nevera i ni tant sols uns gla¬ 
çons de gel per que l'aigua perdés la calentor 
pròpia del mes d'agost. Les racions de menjar 
que se'ls ha donat eren tan petites que han 
passat fam. Per acabar-ho d'adobar i com a 
toc final a la mentida, se'ls va donar el bitllet 
de tornada a casa pel dimarts dia 17 mentre 
que el Festival acabava el dia 15. Això no vol 
dir res més que el diumenge dia 15 es van tro¬ 
bar de bon matí carregats amb els paquets 
(instruments inclosos) i al carrer. Ningú es fa 
responsable d'ells, ells s'han de procurar allot¬ 
jament i menjar fins que sigui l'hora d'anar a 
l'aeroport. Els joves, la majoria menors d'edat 
i que no havien sortit mai de la seva illa, no 
tenen cap tipus de recurs econòmic i cap 
d'ells parla ni català ni castellà. Al final van ser 
acollits a una casa rural de voluntaris de Valls, 
on se'ls ha donat un llit i menjar. Aquest no és 
més que un dels episodis que deixen en 
evidència no només l'organització del Fòrum 
sinó tot allò que prediquen. 

Contra-lnfos 16/ 8/04 


Andorra la Vella/Andorra.- Durant la inau¬ 
guració d'una plaça a Andorra la Vella una 
trentena de joves va protagonitzar el passat 
dia set una acció de protesta contra la 
repressió policial a Andorra. Els joves van 
realitzar una seguda, van desplegar pancar¬ 
tes i van llegir un manifest en què explicaven 
els motius de la seva protesta. Durant els 
darrers mesos s'ha aguditzat la criminal- 
ització al jovent andorrà per part dels cos¬ 
sos policial amb identificacions i escorcolls 
arbitraris i actuacions com la succeïda 
durant les festes de Sant Julià de Lòria. En 
aquestes festes la policia va intervenir 
suposadament per acabar amb unes baralles 
que s'estaven produint i van acabar real¬ 
itzant diverses càrregues, apallissant a per¬ 
sones que estaven per allà o intentaven 
intervenir per calmar la situació i detenint a 
vàries persones sense motiu aparent. Els 
joves acusaren el Partit Lliberal, el partit de 
Govern a Andorra, de dur una política 
repressiva contra els joves, sobretot contra 


Antimilttarisme 


aquells que no comparteixen el seu ideari 
neolliberal. Finalment advertien que si la 
repressió no s'atura ells tampoc. 

Arrel de les càrregues i detencions s'han 
succeït posicionaments tant a favor com en 
contra de l'actuació policial. D'una banda el 
cap de la policia i el sindicat policial insis¬ 
teixen en considerar la seva actuació com 
proporcionada, sense especificar respecte a 
què. Alhora en el seu comunicat intenten 
criminalitzar el jovent destacant fets com el 
consum de drogues, pintar graffitis o 
suposats comportaments vandàlics. D'altra 
banda, els joves afectats afirmen que es 
tracta d'una mostra de l'arbitrarietat i 
repressió cap a ells, així com de la voluntat 
de resoldre les crítiques cap a ells amb un 
seguit de tòpics que no fan més que intentar 
simplificar i crear una imatge estereotipada 
i negativa dels joves, que en legitimi la crim- 
inalització. D'altra banda l'equip de Govern 
s'ha limitat a afirmar la seva voluntat que 
s'esclareixinelsfets. Contra-lnfos 16/ 8/ 04 


Un comandant no compareix al 
judici de dos antimilitaristes aUiria 

Llíria/ València.- Un comandant de la caserna d'alta disponibilitat de la OTAN a Bétera (País 
Valencià) no compareix al judici de dos antimilitaristes tot i ser avisat telefònicament fins a 
tres cops. Els dos companys antimilitaristes havien participat el passat mes de Desembre en 
un assalt a aquesta base on van participar uns trenta activistes en el marc de la campanya 
desobeeixa les guerres de l'A Iternat i va A nt i m i I itarista- MOC. La OTAN reclamava a aquests 
dos activistes 52 Eurosen concepte de la reparació de la balla metàl·lica que es va trencar 
per poder fer l'assalt. Els dos companys es van presentar al judici acompanyats d'un circ anti¬ 
militarista. Al mateix temps el jutjat ha rebut desenes d'auto-inculpacions i cartes protesta 
contra aquest judici. Tot i que el judici s'hagués pogut suspendre per aquesta incompareix- 
ença i l'arbitrarietat a l'hora d'estimar el danys a la balla, els antimilitaristes van insistir en 
explica els fets i demostrar la legitimitat de l'acció. A la fiscalia no li quedà més remei que 
retirar els càrrecs contra un dels activistes i demanant una sanció de 40 Euros per l'altre. 

El cas queda vist per sentència. AA-MOC +Contra-lnfoslO/ 8/ 04 


^L'oratge de la setmana vinent 



Aquesta setmana no serà tan assoleïada com l’anterior. Hi haurà més núvols però amb ambient força xafogós. 
Algunes tempestes a les tardes al Pirineu i a comarques de l’interior. L’estiu sembla que comença a anar de baixa. 
A mitjans de la setmana vinent es podria inestabilitzar més l’ambient amb ruixats i tempestes més generalitzats. 





































